Birk

Birk er et norrønt ord med den antatte betydningen «handelsplass».

Nidaros og Kaupang i Norge, Lödöse, Köping og Birka i Sverige og Hedeby, Ribe og Uppåkra i Danmark er eksempel på birker. Birket hadde sin egen lov: Bjarkøyretten.

I Danmark ble begrepet birk brukt om en geografisk enhet som er mindre enn et herred; begrepet var i bruk fra middelalderen og frem til 1919. Det var i det danske rettssystemet et jurisdiksjonsområde (en rettskrets) skilt ut fra herredet,<ref>[https://ordnet.dk/ddo/ordbog?select=birk,2&query=birk «et birk», Danske ordbog]</ref> og birketinget var birkets domstol. Adelen kunne i Danmark få tildelt birkerett'' med rett til å føre sakene for domstoler som de selv satte opp. Jarlsberg, Rosendal baroni, Austrått og noen få andre hadde dette privilegiet i Norge. I Norge ble ordningen opphevet i 1821.

Referanser

Nordisk rettshistorie
Handelssteder